మందు కొట్టకూడదు-మాంసం ముట్టకూడదు.. యూపీలో కుంభమేళా విధుల కోసం పోలీసులకు నిబంధనలు! | ap7am
మందు కొట్టకూడదు-మాంసం ముట్టకూడదు.. యూపీలో కుంభమేళా విధుల కోసం పోలీసులకు నిబంధనలు!
28-09-2018 Fri 15:44
ఏర్పాట్లను ప్రారంభించిన యూపీ ప్రభుత్వం
మరో నాలుగు నెలల్లో కుంభమేళా
ఇంటర్వ్యూలను మొదలుపెట్టిన పోలీసులు
ఉత్తరప్రదేశ్ లోని అలహాబాద్ లో జరగనున్న కుంభమేళాకు అధికారులు చాలా జాగ్రత్తలు తీసుకుంటున్నారు. దేశవిదేశాల నుంచి లక్షలాది మంది భక్తులు రానున్న వేళ వారికి ఎలాంటి అసౌకర్యం కలగకుండా ఏర్పాట్లు చేస్తున్నారు. కుంభమేళాకు కేవలం నాలుగు నెలల సమయం మాత్రమే ఉన్న నేపథ్యంలో ఇక్కడ భద్రత కోసం అధికారులు ఏకంగా ఇంటర్వ్యూలు కూడా ప్రారంభించారు.
అలహాబాద్ లో వచ్చే ఏడాది జనవరి 15 నుంచి కుంభమేళా ప్రారంభం కానుంది. ఈ నేపథ్యంలో ప్రజలతో మంచిగా వ్యవహరించే పోలీసులను ఎంపిక చేయాలని అధికారులు నిర్ణయించారు. ఇందుకోసం కొన్ని కండీషన్లు పెట్టారు. ఇక్కడ విధులు నిర్వహించాలనుకునే వారు శాకాహారులై ఉండాలి. అలాగే సిగరెట్, మద్యం వంటి అలవాట్లు ఉండరాదు. ఈ సుగుణాలకు తోడు పోలీస్ ఉన్నతాధికారులు వీరికి గుడ్ కండక్ట్(మంచి ప్రవర్తన, వ్యక్తిత్వం) ఉన్నట్లు సర్టిఫికెట్ అందజేయాలి. అప్పుడే సదరు పోలీసులను అలహాబాద్ కుంభమేళాలో విధులు నిర్వర్తించేందుకు అనుమతిస్తారు.
ఇందుకోసం ఇప్పటికే పోలీస్ ఉన్నతాధికారులు పిలిభిత్, షాజహాన్ పూర్, బరేలీ, బదౌన్ జిల్లాల్లో సిబ్బందికి ఇంటర్వ్యూలు నిర్వహిస్తున్నారు. ఈ మొత్తం వ్యవహారంపై అధికారులు ఇంకొన్ని కండీషన్లు కూడా పెట్టారు. అదేంటంటే కుంభమేళాలో విధులు నిర్వహించే పోలీస్ సిబ్బంది అలహాబాద్‌ వాసులై ఉండరాదు. కానిస్టేబుళ్ల వయసు 35 ఏళ్లు, హెడ్‌కానిస్టేబుల్‌ అయితే 40 ఏళ్లు, సబ్‌ ఇన్‌స్పెక్టర్‌ అయితే 45 ఏళ్ల వయసు దాటకూడదు.
mandu kottakudadu-maamsam muttakudadu.. upilo kumbhamela vidhula kosam polisulaku nibandhanalu! | ap7am
mandu kottakudadu-maamsam muttakudadu.. upilo kumbhamela vidhula kosam polisulaku nibandhanalu!
28-09-2018 Fri 15:44
erpaatlanu praarambhinchina up prabhutvam
maro naalugu nelallo kumbhamela
interviewlanu modalupettina poliisulu
uttarapradesh loni alahabad loo jaraganunna kumbhamelaku adhikaarulu chala jaagrattalu teesukuntunnaru. desavidesala nunchi lakshalaadi mandi bhaktulu raanunna vaela vaariki elanti asoukaryam kalagakunda erpaatlu chestunnaru. kumbhamelaku kevalam naalugu nelala samayam matrame unna nepathyamlo ikkada bhadrata kosam adhikaarulu ekamgaa interviewlu kuudaa praarambhinchaaru.
alahabad loo vache edaadi janavari 15 nunchi kumbhamela praarambham kaanundi. ee nepathyamlo prajalatho manchigaa vyavaharinche poliisulanu empika cheyalani adhikaarulu nirnayinchaaru. indukosam konni conditionlu pettaaru. ikkada vidhulu nirvahinchaalanukune vaaru saakaahaarulai undaali. alaage sigaret, madyam vanti alavaatlu undaraadu. ee sugunaalaku thodu polies unnataadhikaarulu veeriki gud conduct(manchi pravartana, vyaktitvam) unnatlu certificate andajeyaali. appude sadaru poliisulanu alahabad kumbhamelaalo vidhulu nirvartinchenduku anumatistaaru.
indukosam ippatike polies unnataadhikaarulu pilibhit, shajahan pur, bareli, badaun jillaallo sibbandiki interviewlu nirvahistunnaaru. ee mottam vyavahaarampai adhikaarulu inkonni conditionlu kuudaa pettaaru. adentante kumbhamelaalo vidhulu nirvahinche polies sibbandi alahabade vaasulai undaraadu. kaanistebulla vayasu 35 ellu, hedeconistable ayithe 40 ellu, sub inyspectersi ayithe 45 ella vayasu daatakuudadu.